**Mats Simon Hjalmarsson** (s. 1. helmikuuta 1989 Värnamo, Ruotsi) on ruotsalainen jääkiekkoilija ja maailmanmestari, joka pelaa SM-liigajoukkue Vaasan Sportissa. Hän toimii joukkueen varakapteenina. Hjalmarsson on pelipaikaltaan vasen laitahyökkääjä.

Ura
---

### Seuraura

Hjalmarsson on Gislaveds SK:n kasvatti. Hän siirtyi sieltä 16-vuotiaana kaudeksi 2005–2006 Frölunda HC:hen, jonka J20-joukkuetta Hjalmarsson edusti suurimmaksi osaksi kautta. Hän voitti siellä J20 SuperElitin hopeaa keväällä 2006. Kaudella 2006–2007 Hjalmarsson voitti tehoilla 31+23=54 koko sarjan maalipörssin ja sijoittui pistepörssissä kolmanneksi. Hän voitti J20 SuperElitin mestaruuden keväällä 2007 ja vahvisti myös Frölundan J18-joukkuetta, joka voitti J18 Allsvenskanin hopeaa. Hjalmarsson debytoi samalla kaudella myös miesten peleissä pelaamalla kaksi ottelua lainalla Ruotsin I-divisioonaa kasvattajaseurassaan Gislaveds SK:ssa.

St. Louis Blues varasi Hjalmarssonin toisella kierroksella 39. pelaajana NHL:n varaustilaisuudessa 2007. Kaudella 2007–2008 hän sijoittui tehoilla 16+30=46 J20 SuperElitin pistepörssissä kahdeksanneksi. Hjalmarsson voitti koko kevään 2008 pudotuspelien piste- ja syöttöpörssin tehoilla 3+9=12. Hän voitti kauden päätteeksi J20 SuperElitin mestaruuden. Miesten pelejä Hjalmarsson pelasi kauden aikana kymmenen ottelun verran HockeyAllsvenskanin Borås HC:ssä sekä uransa ensimmäisen ja kauden ainoaksi jääneen Elitserien-ottelunsa Frölundassa 4. maaliskuuta 2008 vieraissa MODO Hockeyta vastaan. Hänet merkittiin Frölundan 13. hyökkääjäksi. Hjalmarsson sai ottelussa jääaikaa 3.05 minuuttia ja hän sai myös yhden kahden minuutin jäähyn koukkaamisesta. Kauden 2008–2009 Hjalmarsson pelasi lähes kokonaan Boråsissa, jonka sisäisen piste-, maali- ja syöttöpörssin hän voitti tehoilla 14+19=33. Hän vahvisti myös Frölundan J20-joukkuetta kevätkaudella 2009. KHL-seura Sibir Novosibirsk varasi Hjalmarssonin kolmannella kierroksella 51. pelaajana kesällä 2009.

Toukokuussa 2009 Hjalmarsson solmi kaksivuotisen sopimuksen Rögle BK:n kanssa. Hän pelasi tulokaskautensa Elitserienissä ja teki 53 runkosarjaottelussa tehot 11+9=20. Hjalmarsson oli Röglen kolmanneksi paras maalintekijä Mattias Sjögrenin ja Jeremy Collitonin kanssa. Hänen Elitserien-uran avausmaali syntyi 14. marraskuuta 2009 vieraissa Frölundan Johan Holmqvistin taakse. Joukkue ajautui keväällä 2010 karsintasarjaan, jossa Hjalmarsson jakoi tehoilla 4+5=9 Röglen sisäisen pistepörssin voiton Mario Kempen ja Mattias Sjögrenin kanssa. Kauden päätteeksi Rögle putosi kuitenkin HockeyAllsvenskaniin, mutta Hjalmarsson jatkoi Elitserien-uraansa Luleå HF:ssä, jonka kanssa hän teki kaksivuotisen sopimuksen huhtikuussa 2010.

Kaudella 2010–2011 Hjalmarsson jakoi Luulajan sisäisen syöttöpörssin voiton Pär Arlbrandtin ja Janne Niinimaan kanssa. Kaudella 2011–2012 hän oli tehoilla 19+17=36 joukkueen paras maalintekijä ja toiseksi paras pistemies Niklas Olaussonin jälkeen. Hjalmarsson sijoittui Elitserienin maalipörssissä kahdeksanneksi. Kaudeksi 2012–2013 hän siirtyi kaksivuotisella sopimuksella Linköping HC:n riveihin.

Kesäkuussa 2014 Hjalmarsson teki vapaana agenttina vuoden mittaisen tulokassopimuksen Columbus Blue Jacketsin kanssa. Hän osallistui seuran harjoitusleirille, mutta Hjalmarsson ei saanut paikkaa joukkueesta ja hänet lähettiin seuran farmijoukkueeseen. Hjalmarssonia ei kuitenkaan kiinnostanut pelata AHL:ssä, joten hän purki sopimuksensa Blue Jacketsin kanssa. Lokakuussa Sibir Novosibirsk kauppasi Hjalmarssonin KHL-oikeudet TsSKA Moskovalle, jonka kanssa hän teki kaksivuotisen sopimuksen saman kuun lopulla.

Hjalmarsson palasi kaudeksi 2016–2017 kaksivuotisella sopimuksella kotimaahansa Frölunda HC:n riveihin. Hän voitti kauden aikana Mestarien liigan mestaruuden. Toukokuussa 2017 TsSKA Moskova kauppasi Hjalmarssonin KHL-oikeudet Neftehimik Nižnekamskiin vaihdossa puolustaja Dmitri Ogurtsoviin. Hän jatkoi kaudella 2017–2018 kuitenkin Frölundassa, jonka varakapteeniksi Hjalmarsson nimettiin. Hän oli joukkueen kolmanneksi paras pistemies tehoilla 8+23=31. Marraskuussa 2017 Hjalmarsson teki Frölundan kanssa kolmivuotisen jatkosopimuksen. Kaudella 2018–2019 hän oli tehoilla 15+18=33 joukkueen paras maalintekijä ja toiseksi paras pistemies Ryan Laschin jälkeen. Hjalmarsson voitti sekä Ruotsin-mestaruuden että CHL:n mestaruuden.

Kaudella 2019–2020 Hjalmarsson oli tehoilla 16+20=36 Frölundan toiseksi paras pistemies Ryan Laschin jälkeen. Hän voitti kuudella osumallaan koko SHL:n ylivoimamaalipörssin. Hjalmarsson voitti kauden aikana myös Mestarien liigan mestaruuden.

Hjalmarsson siirtyi kaudeksi 2021–2022 vuoden mittaisella sopimuksella monikansallisen ICE Hockey Leaguen itävaltalaisjoukkue Graz 99ersiin. Joukkuetta valmensi hänelle Frölundan organisaatiosta hänen J20-vuosiltaan tuttu Jens Gustafsson. Hjalmarsson voitti 99ersin sisäisen piste- ja syöttöpörssin tehoilla 8+31=39. Kaudeksi 2022–2023 hän siirtyi vuoden mittaisella sopimuksella Vaasan Sportiin. Joulukuussa 2022 Hjalmarsson teki seuran kanssa kaksivuotisen jatkosopimuksen. Hjalmarsson johti Sportin sisäistä pistepörssiä tehoilla 12+30=42, joilla hän oli koko SM-liigan pistepörssissä kuudentena, kunnes päivää ennen siirtotakarajaa seura lainasi hänet loppukaudeksi kotimaahansa Hjalmarssonille tuttuun Rögle BK:n SHL-joukkueeseen. Sport oli jäämässä pudotuspelien ulkopuolella ja halusi turvata lainalla taloutensa.

Kaudeksi 2023–2024 Hjalmarsson nimettiin Sportin varakapteeniksi. Hänet valittiin SM-liigan lokakuun kuukauden pelaajaksi. Hjalmarsson voitti Sportin sisäisen piste- ja syöttöpörssin tehoilla 14+27=41. Helmikuussa 2024 hän joutui kuudeksi viikoksi runkosarjan loppuun asti sivuun, kun Hjalmarsson loukkaantui blokattuaan laukauksen.

### Maajoukkueura

Hjalmarsson edusti Ruotsia MM-kilpailuissa vuosina 2013, 2014 ja 2015, joista vuoden 2013 turnaus päättyi maailmanmestaruuteen ja vuoden 2014 turnaus pronssiin. Ensimmäisessä turnauksessa hänet valittiin sekä Kanadaa että Sloveniaa vastaan pelatun alkulohkon ottelun päätteeksi Ruotsin ottelun parhaaksi pelaajaksi. Yhteensä Hjalmarsson on pelannut 67 A-maaottelua tehopistein 8+10=18. Hän teki A-maajoukkuedebyyttinsä LG Hockey Gamesissa 11. helmikuuta 2011 Tukholman Globenissa Tšekkiä vastaan. Hjalmarsson kuului Ruotsin EHT-joukkueen kapteenistoon kaudella 2013–2014.

Hjalmarsson pelasi myös alle 20-vuotiaiden MM-kilpailuissa vuonna 2009 voittaen hopeaa. Hän oli neljällä osumallaan Ruotsin toiseksi paras maalintekijä Mikael Backlundin jälkeen. Hjalmarsson pelasi myös alle 18-vuotiaiden MM-kilpailuissa vuonna 2007 voittaen pronssia. Hän voitti Ruotsin sisäisen piste- ja syöttöpörssin tehoilla 4+5=9 sekä sisäisen tehotilaston lukemalla +8. Hjalmarsson valittiin Venäjää vastaan pelatun välieräottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Ivan Hlinkan muistoturnauksessa vuonna 2006.

Muuta
-----

Myös Hjalmarssonin isoveljet Erik ja Gustav ovat pelanneet jääkiekkoa ammattilaisina. Erik Hjalmarsson pelasi omalla urallaan hyökkääjänä Norjan, Tanskan, Britannian ja Ranskan pääsarjatasoilla sekä Ruotsin alemmissa sarjoissa. Gustav Hjalmarsson pelasi puolestaan hyökkääjänä 85 SHL-ottelua Växjö Lakers HC:ssä.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2005–2006 | Frölunda HC | SuperElit | 38 | 8 | 10 | 18 | 8 | 7 | 2 | 3 | 5 | 2 |
| 2006–2007 | Frölunda HC | SuperElit | 49 | 31 | 23 | 54 | 91 | 8 | 1 | 1 | 2 | 6 |  |  |  |  |  |  | U18 | 6 | 4 | 5 | 9 | 4 |
|  | Gislaveds SK | Division 1 | 2 | 0 | 1 | 1 | 0 | – | – | – | – | – |
| 2007–2008 | Frölunda HC | SuperElit | 45 | 16 | 30 | 46 | 104 | 8 | 3 | 9 | 12 | 8 |
|  | Frölunda HC | Elitserien | 1 | 0 | 0 | 0 | 2 | – | – | – | – | – |
|  | Borås HC | Allsvenskan | 10 | 2 | 4 | 6 | 4 | – | – | – | – | – |
| 2008–2009 | Borås HC | Allsvenskan | 40 | 14 | 19 | 33 | 28 | – | – | – | – | – |  |  |  |  |  |  | JMM | 6 | 4 | 2 | 6 | 4 |
|  | Frölunda HC | SuperElit | 10 | 2 | 0 | 2 | 2 | 5 | 8 | 2 | 10 | 2 |
| 2009–2010 | Rögle BK | Elitserien | 53 | 11 | 9 | 20 | 16 | – | – | – | – | – |
| 2010–2011 | Luleå HF | Elitserien | 54 | 8 | 21 | 29 | 16 | 13 | 2 | 3 | 5 | 2 |
| 2011–2012 | Luleå HF | Elitserien | 54 | 19 | 17 | 36 | 8 | 4 | 1 | 1 | 2 | 4 |
| 2012–2013 | Linköping HC | Elitserien | 54 | 12 | 31 | 43 | 11 | 10 | 5 | 6 | 11 | 8 |  |  |  |  |  |  | MM | 10 | 2 | 2 | 4 | 4 |
| 2013–2014 | Linköping HC | SHL | 54 | 27 | 30 | 57 | 87 | 15 | 5 | 4 | 9 | 2 |  |  |  |  |  |  | MM | 10 | 1 | 0 | 1 | 4 |
| 2014–2015 | TsSKA Moskova | KHL | 33 | 11 | 13 | 24 | 6 | 16 | 5 | 6 | 11 | 4 |  |  |  |  |  |  | MM | 8 | 0 | 2 | 2 | 0 |
| 2015–2016 | TsSKA Moskova | KHL | 28 | 3 | 10 | 13 | 2 | 14 | 2 | 4 | 6 | 10 |
| 2016–2017 | Frölunda HC | SHL | 51 | 5 | 11 | 16 | 8 | 14 | 6 | 4 | 10 | 0 |
| 2017–2018 | Frölunda HC **(A)** | SHL | 51 | 8 | 23 | 31 | 22 | 6 | 0 | 1 | 1 | 2 |
| 2018–2019 | Frölunda HC **(A)** | SHL | 52 | 15 | 18 | 33 | 26 | 15 | 5 | 9 | 14 | 8 | Le Mat-pokalen |
| 2019–2020 | Frölunda HC **(A)** | SHL | 50 | 16 | 20 | 36 | 26 | – | – | – | – | – |
| 2020–2021 | Frölunda HC **(A)** | SHL | 51 | 6 | 14 | 20 | 10 | 7 | 0 | 2 | 2 | 4 |
| 2021–2022 | Graz 99ers | ICEHL | 47 | 8 | 31 | 39 | 10 | 2 | 1 | 2 | 3 | 0 |
| 2022–2023 | Sport | SM-liiga | 45 | 12 | 30 | 42 | 20 | – | – | – | – | – |
|  | Rögle BK | SHL | 11 | 2 | 0 | 2 | 6 | 9 | 1 | 3 | 4 | 2 |
| 2023–2024 | Sport **(A)** | SM-liiga | 44 | 14 | 27 | 41 | 8 | 2 | 0 | 0 | 0 | 0 |
| 12 kautta | yhteensä | Elitserien/SHL | 537 | 129 | 194 | 323 | 237 | 93 | 25 | 33 | 58 | 32 |
| 2 kautta | yhteensä | SM-liiga | 89 | 26 | 57 | 83 | 28 | 2 | 0 | 0 | 0 | 0 |
| 2 kautta | yhteensä | KHL | 61 | 14 | 23 | 37 | 8 | 30 | 7 | 10 | 17 | 14 |
| 1 kausi | yhteensä | ICEHL | 47 | 8 | 31 | 39 | 10 | 2 | 1 | 2 | 3 | 0 |
| 2 kautta | yhteensä | Allsvenskan | 50 | 16 | 23 | 39 | 32 | – | – | – | – | – |

Lähteet
-------

* Simon Hjalmarsson The Internet Hockey Databasessa (englanniksi)
* Simon Hjalmarsson Eurohockey-sivustolla (englanniksi)
* Simon Hjalmarsson *Elite Prospects*. Everysport Media Group AB.  (englanniksi)

### Viitteet

1. ↑  Mauritzson, Lasse: Mario har fått betalt för sitt Kempande *hd.se*.  6.2.2010. Bonnier AB. Viitattu 9.9.2016. (ruotsiksi)
2. 1 2 3 4 5 6 7 8 9 10 11  Simon Hjalmarsson *Elite Prospects*. Everysport Media Group AB.  (englanniksi) Viitattu 19.6.2014
3. ↑  Elite Prospects - J20 SuperElit Stats 2006-2007 *eliteprospects.com*. Everysport Media Group AB. Viitattu 27.1.2020. (englanniksi)
4. ↑  Elite Prospects - J20 SuperElit Stats 2006-2007 *eliteprospects.com*. Everysport Media Group AB. Viitattu 27.1.2020. (englanniksi)
5. ↑  MODO - FHC (Line Up) *stats.swehockey.se*.  4.3.2008. Svenska Ishockeyförbundet. Viitattu 2.11.2023. (englanniksi)
6. ↑  MODO - FHC (4-5) *stats.swehockey.se*.  4.3.2008. Svenska Ishockeyförbundet. Viitattu 2.11.2023. (englanniksi)
7. ↑  Elite Prospects - Borås HC *eliteprospects.com*. Everysport Media Group AB. Viitattu 27.1.2020. (englanniksi)
8. ↑  Pettersson, Robert: Nyheter i Rögle *hockeysverige.se*.  13.5.2009. Everysport Media Group AB. Viitattu 27.11.2011. (ruotsiksi)
9. ↑  FRÖ - RBK (5-4) *stats.swehockey.se*.  14.11.2009. Svenska Ishockeyförbundet. Viitattu 17.4.2024. (englanniksi)
10. ↑  Elite Prospects - Rögle BK *eliteprospects.com*. Everysport Media Group AB. Viitattu 27.1.2020. (englanniksi)
11. ↑  Bodin, Uffe: Luleå presenterar nyförvärv *hockeysverige.se*.  26.4.2010. Everysport Media Group AB. Viitattu 27.11.2011. (ruotsiksi)
12. ↑  Elite Prospects - Luleå HF *eliteprospects.com*. Everysport Media Group AB. Viitattu 27.1.2020. (englanniksi)
13. ↑  Elite Prospects - Luleå HF *eliteprospects.com*. Everysport Media Group AB. Viitattu 27.1.2020. (englanniksi)
14. ↑  Elite Prospects - SHL Stats 2011-2012 *eliteprospects.com*. Everysport Media Group AB. Viitattu 27.1.2020. (englanniksi)
15. ↑  Pettersson, Robert: Linköping presenterar kvartett *hockeysverige.se*.  10.4.2012. Everysport Media Group AB. Viitattu 13.4.2012. (ruotsiksi)
16. ↑  Blue Jackets sign free agent forward Simon Hjalmarsson *nhl.com/bluejackets*.  4.6.2014. COLUMBUS, OHIO:  Columbus Blue Jackets. Viitattu 17.3.2015. (englanniksi)
17. ↑  Blue Jackets assign three players to Springfield (AHL); camp roster now stands at 29 players *nhl.com/bluejackets*.  2.10.2014. COLUMBUS, OHIO:  Columbus Blue Jackets. Viitattu 17.3.2015. (englanniksi)
18. ↑  Aaron Portzline Twitterissä *twitter.com*.  11.10.2014. Aaron Portzline. Viitattu 23.4.2023. (englanniksi)
19. ↑  Bodin, Uffe: KHL-rättigheterna trejdade – Simon Hjalmarsson på väg till kultklubben *hockeysverige.se*.  15.10.2014. Everysport Media Group AB. Viitattu 23.4.2023. (ruotsiksi)
20. ↑  Pettersson, Robert: Simon Hjalmarsson överens med CSKA *hockeysverige.se*.  28.10.2014. Everysport Media Group AB. Viitattu 23.4.2023. (ruotsiksi)
21. ↑  Pettersson Kymmer, Peter: Hjalmarsson har flyttat in *frolundahockey.com*.  13.6.2016. Frölunda Hockey Club. Viitattu 9.9.2016. (ruotsiksi)
22. ↑  Бодров на три года в «Автомобилисте» и другие трансферы 12 мая *khl.ru*.  10.11.2016. КХЛ. Viitattu 22.7.2018. (venäjäksi)
23. ↑  Elite Prospects - Frölunda HC *eliteprospects.com*. Everysport Media Group AB. Viitattu 27.1.2020. (englanniksi)
24. ↑  Pettersson Kymmer, Peter: Hjalmarsson förlänger *frolundahockey.com*.  10.11.2016. Frölunda Hockey Club. Viitattu 22.7.2018. (ruotsiksi)
25. ↑  Elite Prospects - Frölunda HC *eliteprospects.com*. Everysport Media Group AB. Viitattu 27.1.2020. (englanniksi)
26. ↑  Elite Prospects - Frölunda HC *eliteprospects.com*. Everysport Media Group AB. Viitattu 3.7.2022. (englanniksi)
27. ↑  Olausson, Robin: Fick lämna Frölunda – klar för ny klubb *hockeysverige.se*.  26.5.2021. Everysport Media Group AB. Viitattu 17.4.2024. (ruotsiksi)
28. ↑  Elite Prospects - Graz 99ers *eliteprospects.com*. Everysport Media Group AB. Viitattu 3.7.2022. (englanniksi)
29. ↑  Nurminen, Veikko: Jens Lööke ja Simon Hjalmarsson vahvistavat Sportia: "Hänellä on erittäin kova vaatimustaso" *Jatkoaika.com*.  11.4.2022. Jatkoaika r.y. Viitattu 3.7.2022.
30. ↑  Simon Hjalmarsson jatkaa Sport-paidassa *vaasansport.fi*.  9.12.2022. Hockey-Team Vaasan Sport Oy. Viitattu 9.12.2022.
31. ↑  Rögle lånar in forwarden Simon Hjalmarsson *roglebk.se*.  14.2.2023. Rögle Marknads AB. Viitattu 14.2.2023. (ruotsiksi)
32. ↑  Kallasvuo, Minna; Heikkinen, Petri: Sportin pistekuningas lainalle Ruotsiin – Nuori ruotsalaispakki Kuparisaareen *vaasansport.fi*.  14.2.2023. VAASA:  I-Mediat Oy. Viitattu 14.2.2023.
33. ↑  Kapteenisto kaudelle 23-24 on valittu *vaasansport.fi*.  4.9.2023. Hockey-Team Vaasan Sport Oy. Viitattu 4.9.2023.
34. ↑  Kiviniemi, Konsta: Simon Hjalmarsson valittiin Liigan lokakuun kuukauden pelaajaksi *Jatkoaika.com*.  2.11.2023. Jatkoaika r.y. Viitattu 2.11.2023.
35. ↑  Sport - Roster, News, Stats & more *eliteprospects.com*. Everysport Media Group AB. Viitattu 17.4.2024. (englanniksi)
36. ↑  Kiviniemi, Konsta: Sportille valtava takaisku pudotuspelikilpailussa – Simon Hjalmarsson sivussa runkosarjan loppuun saakka *Jatkoaika.com*.  5.2.2024. Jatkoaika r.y. Viitattu 17.4.2024.
37. ↑  BEST PLAYER OF THE GAME SELECTED BY THE TEAM (pdf) *hydra.iihf.com*.  19.5.2013. IIHF.  Arkistoitu 21.2.2016. Viitattu 9.9.2016. (englanniksi)
38. ↑  BEST PLAYERS PER GAME (pdf) *iihf.com*.  22.4.2007. IIHF. Viitattu 9.9.2016. (englanniksi)
39. ↑  SWEDEN TEAM 18 ROSTER (pdf) *swehockey.se*. Svenska Ishockeyförbundet. Viitattu 9.9.2016. (englanniksi)
40. ↑  Erik Hjalmarsson *Elite Prospects*. Everysport Media Group AB.  (englanniksi)
41. ↑  Gustav Hjalmarsson *Elite Prospects*. Everysport Media Group AB.  (englanniksi)

Sport – SM-liiga
4 Suhonen |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
79 Hanzl |
86 Rantanen |
88 Miketinac |
91 Wännström |
95 Svoboda  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson